Seurassamme turvallista tilaa luodaan selkeillä toimintaohjeilla. 
Seurassamme ohjaaja tuo selkeästi esille, että kaikenlaiseen kiusaamiseen tai häirintään puututaan ja ohjaajalle voi kertoa, jos kokee kiusaamista tai näkee toisia kiusattavan. Kerrotaan pelisäännöt selkeästi ja pidetään sovituista asioista kiinni. Kaikkia kohdellaan yhdenvertaisesti sekä tuetaan liikkujan hyvinvointia sekä kehitystä. 
Seuran toimintaohje kiusaamisen ja häirinnän puuttumiseen:
Miten valmentajan, urheilijan, vanhemman tai muun toimihenkilön tulee toimia saatuaan tietoonsa tai joutuessaan itse häirityksi tai kiusatuksi? 
· Saadessaan tietää epäasiallisesta käytöksestä otetaan yhteyttä seuran vastuullisuushenkilöön. Vakavimmissa tapauksissa on syytä ottaa yhteyttä suoraan viranomaisiin.
Miten tapausta aletaan selvittää seurassa? 
· Nimetyt vastuuhenkilöt tai -henkilö hankkivat tietoa tapauksesta häirinnän tai kiusaamisen kohteeksi joutuneelta sekä sivullisia. Tilanne ratkaistaan yhteistyössä eri osapuolten kesken tai tarvittaessa viedään asiaa eteenpäin. Jos kyseessä on työntekijäasia, vastuu hänen sanktioinnistaan on esihenkilöllä. 
Miten toimitaan, jos seuranta osoittaa epäasiallisen käytöksen jatkuvan edelleen? 
· Jos tilanne ei ole muuttunut, otetaan käyttöön sovittu seuraamus, asiasta ilmoitetaan tekijän vanhemmille tai esimiehelle. Vanhemmat voidaan kutsua paikan päälle palaveriin. 
Miten häirintä- tai kiusaamistapauksien ilmi tulemista seuroissa ja järjestöissä edistetään? Miten tapauksista kertominen tehdään urheilijoille helpommaksi? 
· Urheilijoita rohkaistaan kertomaan kaltoinkohtelustaan seuran vastuuhenkilöille tai valmentajille. 

